सामग्री: आझम खान म्हणाले, "रामपूरवाल्यांना जे समजायला 17 वर्ष लागली ते मी फक्त 17 दिवसात ओळखलं की, त्यांच्या अंडरवियरचा रंग खाकी आहे."

आझम खान यांच्या या वक्तव्याचा राष्ट्रीय महिला आयोग, केंद्रीय मंत्री सुषमा स्वराज यांच्यासह देशातील सगळ्याच वरिष्ठ नेत्यांनी तीव्र निषेध केलाय.

राष्ट्रीय महिला आयोगाच्या प्रमुख रेखा शर्मा यांनी आझम खान यांना नोटीस पाठवून या प्रकरणी स्पष्टीकरण देण्यास बजावलंय. 

याशिवाय आझम खान यांच्याविरोधात FIR सुद्धा दाखल करण्यात आला आहे. 

जयाप्रदा यांनी आझम यांच्या टिपण्णीला उत्तर देताना म्हटलंय की आझम खान यांची उमेदवारी रद्द झाली पाहिजे. कारण जर आझम खान निवडणूक जिंकले तर तर समाजात महिलांची स्थिती आणखी वाईट होईल. 

याशिवाय सोशल मीडियावर अनेक राजकीय नेत्यांसह सामान्य लोकही आझम खान यांच्या वक्तव्यानंतरही अखिलेश यादव गप्प असल्यानं संताप व्यक्त करतायत. तसंच इतकं गंभीर विधान करूनही अखिलेश शांत का आहेत? असा सवाल करतायत. 

मात्र त्याचवेळी समाजवादी पार्टीचे अध्यक्ष अखिलेश यादव यांनी या प्रकरणावर कुठल्याही पद्धतीनं प्रतिक्रिया देणं टाळून चक्क आझम खान यांच्याशी हस्तांदोलन करणारे फोटो ट्विटरवर प्रसिद्ध केले आहेत. 

जयाप्रदा काय म्हणाल्या?

जयाप्रदा यांनी या प्रकरणावर बोलताना म्हटलं की, "ही त्यांच्यासाठी काही नवी गोष्ट नाहीए. 2009 मध्ये मी पार्टीची उमेदवार होते. आणि त्यावेळीही माझ्यावर खालच्या भाषेत टिपण्णी झाल्यानंतरही अखिलेश यांनी मला पाठिंबा दिलेला नव्हता. आझम खान साहेबांना सवय आहे, ते सवयीचे गुलाम आहेत. जर त्यांनी अशी टिपण्णी केली नसती तर ती नवी गोष्ट होती."

"मात्र आता त्यांची पातळी किती घसरलीय बघा. ते लोकशाही आणि संविधानाची लक्तरं काढतायत. मी एक महिला आहे, आणि माझ्यावर जी टिपण्णी करण्यात आलीय ते मी माझ्या तोंडाने सांगूही शकत नाही. यावेळी त्यांनी सगळ्या मर्यादा ओलांडल्या आहेत. त्यांनी माझा अंत पाहिलाय. आता ते माझ्यासाठी भाऊ राहिलेले नाहीत. ते माझे कुणीही नाहीत. मी असं काय केलं की, ते माझ्यावर अशी टिपण्णी करत आहेत. मात्र या प्रकरणी एफआयआर दाखल झालेली आहे. याचा अर्थ असा आहे की हे सगळं लोकांपर्यंत पोहोचलं आहे. निवडणुकीतून त्यांची उमेदवारी रद्द व्हावी अशी माझी मागणी आहे. कारण ही व्यक्ती जर निवडून आली तर महिलांना समाजात स्थानही मिळणार नाही."

अखिलेश शांत का आहेत?

आझम खान यांच्या टिपण्णीनंतर परराष्ट्रमंत्री...\nमागील सामग्री खालीलप्रमाणे सारांशित केली जाऊ शकते:
समाजवादी पार्टीचे नेते आझम खान यांनी रामपूरमधील एका प्रचार सभेत जयाप्रदा यांच्यावर केलेल्या टिप्पणीमुळे मोठा वादंग माजलाय.